text: Творческият дом на БНТ в Пампорово е разположен в сърцето на Родопите сред вековна борова гора на 1620 м. надморска височина. Има великолепен изглед към телевизионната кула на връх Снежанка и ски пистите. Най-близката лифт станция е на разстояние 1 км, а до центъра на курорта разстоянието е 700 м. Курортът предлага чудесни условия за любителите на зимните спортове - 37 км писти с различна степен на трудност, модерни съоръжения, много сняг и слънчеви дни. Заради красивата природа планината на Орфей е атрактивна не само за скиорите, но и за туристите през летните месеци.